[ca] La responsabilitat penal de les persones jurídiques a Espanya es va introduir amb la reforma del Codi Penal donada per la Llei Orgànica 5/2010, de 22 de juny. Després de deu anys de desenvolupament legal, doctrinal i jurisprudencial, encara queden força interrogants, si bé ja es tenen prou elements com per a començar a fer les primeres valoracions sobre el seu funcionament pràctic. En la present recerca s'aborden les principals problemàtiques que presenta la regulació actualment vigent en aquest àmbit, analitzant-se, des d'una perspectiva pràctica, el funcionament de les diferents figures que conformen la responsabilitat penal de les persones jurídiques a Espanya i les friccions amb la pràctica que més sovint es donen. Més detalladament, les exposicions i argumentacions d'aquesta recerca es divideixen en dues parts: una sobre l'anàlisi en profunditat de l'estat actual de la qüestió i una altra sobre la proposta de solucions com a conseqüència de l'anàlisi anterior. La primera part se subdivideix en tres capítols. En el primer, es descriuen les característiques principals de l'economia espanyola des del punt de vista del que interessa a la present recerca. Naturalment, seria inabastable (i quedaria totalment fora del nostre objectiu) fer un estudi en profunditat de l'economia espanyola actual, però sí resulta interessant conèixer, si més no breument, quin és el context econòmic en el qual s'està desenvolupant la regulació en matèria de responsabilitat penal de persones jurídiques. El segon capítol analitza els articles de la Part General del CP que versen sobre aquesta matèria, posant-se l'accent principalment en les qüestions que, en la pràctica, resulten més rellevants (és a dir, la regulació dels articles 31 bis-31 quinquies CP, els Programes de Compliment Normatiu juntament amb els seus elements adjacents i el sistema de penes). El tercer capítol analitza amb deteniment els delictes pels quals poden respondre les persones jurídiques que resulten de més comuna observació (amb independència de l'habitual de la seva comissió, tot i que la veritat és que coincideix en la major part de casos). En aquesta anàlisi, tant doctrinal com, sobretot, jurisprudencial, s'han examinat els mateixos punts per cada delicte o grup de delictes, sempre des d'un punt de vista pràctic. La segona part d'aquesta recerca pretén donar resposta a tots aquells punts que, en els tres primers capítols, s'ha descobert que més friccionen amb la realitat. Així, es proposen les bases d'un Codi Penal dirigit a les persones jurídiques, però no en forma d'articles dins de l'actual CP, sinó com un cos legal totalment nou. Aquestes propostes de lege ferenda estan orientades a adaptar la regulació actual a la realitat econòmic- empresarial espanyola, fugint de models teòrics i centrant-nos en les característiques de la nostra economia. Es proposa, a més, la redacció d'un Reglament que desenvolupi la pena de la intervenció judicial, tal com apunta l'actual art. 33.7 CP in fine, com a solució a la desproporció punitiva del sistema espanyol de responsabilitat penal de les persones jurídiques. Amb tot, es pretén donar resposta a la pregunta de si la regulació que ha donat el legislador en aquest àmbit s'adequa a la realitat o si, per contra, requereix de modificacions (i, en tal cas, quins serien), arribant-se a la conclusió que no es tracta d'una regulació veritablement coherent amb el nostre sistema econòmic i que s'hauria de modificar, centrant-la en la realitat econòmic-empresarial espanyola.

[en] The criminal liability of legal persons in Spain was introduced with the reform of the Criminal Code given by Organic Law 5/2010, there are still a few questions, although there are already enough elements to begin to make the first assessments about its practical operation. This research addresses the main problems presented by the regulations currently in force in this area, analysing, from a practical perspective, the functioning of the different figures that make up the criminal liability of legal persons in Spain and the friction with the practice that occurs most frequently. In more detail, the presentations and arguments of this research are divided into two parts: one on the in-depth analysis of the current state of the art and the other on the proposal of solutions as a consequence of the previous analysis. The first part is further subdivided into three chapters. In the first, the main characteristics of the Spanish economy are described from the point of view of what is of interest to the present investigation; naturally, it would be unembraceable (and totally outside our objective) to make an in-depth study of the current Spanish economy, but it is interesting to know, even briefly, what is the economic context in which the regulation of criminal liability of legal persons is being developed. The second chapter analyses the articles of the General Part of the Penal Code that deal with this matter, placing special emphasis on the issues that are most relevant in practice (i.e. the regulation of articles 31 bis-31 quinquies of the Criminal Code, the Regulatory Compliance Programmes together with their related elements and the system of penalties). The third chapter analyses in detail the crimes for which the most commonly observed legal persons can be held liable (regardless of the habitual nature of their commission, although it is true that it coincides in most cases); in this analysis, both doctrinal and, above all, jurisprudential, the same points have been examined for each crime or group of crimes, always from a practical point of view. The second part of this research aims to respond to all those points which, in the first three chapters, have been found to dislodge with reality. Thus, the bases of a Criminal Code aimed at legal persons are proposed, but not in the form of articles within the current Criminal Code, but as a completely new legal body. These lege ferenda proposals are aimed at adapting the current regulation to the Spanish economic and business reality, avoiding theoretical models and focusing on the characteristics of our economy. It is also proposed the drafting of a Regulation that develops the penalty of judicial intervention, as pointed out in the current art. 33.7 of the Criminal Code in fine, as a solution to the punitive disproportion of the Spanish system of criminal liability of legal persons. However, the aim is to answer the question of whether the regulation given by the legislator in this area adapts to reality or whether, on the contrary, it requires modifications (and, if so, what they would be), reaching the conclusion that it is not a regulation that is truly coherent with our economic system and that it should be modified, focusing it on the Spanish economic-business reality.